b'\n_START_ARTICLE_\nJakob \xc4\x8cema\xc5\xbear\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je za\xc4\x8del \xc5\xa1tudirati v Ljubljani in ga v 4. letniku kon\xc4\x8dal v Gorici, kjer je bil 25. julija 1888 tudi posve\xc4\x8den v ma\xc5\xa1nika. Kot kaplan je slu\xc5\xbeboval v Krkav\xc4\x8dah (1888-1889) in na Op\xc4\x8dinah (1899-1904), bil \xc5\xbeupnik v Ko\xc5\xa1taboni (1904-1911) ter v \xc5\xa0marju pri Kopru (1911-1923). Za priznanje zaslug za pastirsko delo je bil leta 1919 imenovan za \xc4\x8dastnega svetovalca \xc5\xa0kofije Trst._NEWLINE_Ker je v Cerkvi branil pravico do uporabe slovenskega jezika, so ga fa\xc5\xa1isti\xc4\x8dni skrajne\xc5\xbei ve\xc4\x8dkrat fizi\xc4\x8dno napadli in dosegli, da je izgubil italijansko dr\xc5\xbeavljanstvo ter ga avgusta 1923 izgnali iz Italije. Biv\xc5\xa1i tr\xc5\xbea\xc5\xa1ki \xc5\xa1kof Andrej Karlin ga je sprejel v \xc5\xa0kofijo Maribor in ga 11. oktobra 1923 imenoval za \xc5\xbeupnika v Mali Nedelji. Fa\xc5\xa1isti\xc4\x8dno preganjanje ga je psihi\xc4\x8dno in fizi\xc4\x8dno tako iz\xc4\x8drpalo, da je sedem mesecev kasneje umrl.'